**Ministru kabineta rīkojuma projekta “Par valsts pētījumu programmu “Covid-19 seku mazināšanai”” projekta sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts pētījumu programmu “Covid-19 seku mazināšanai”” (turpmāk – rīkojuma projekts) mērķis ir apstiprināt valsts pētījumu programmu “Covid-19 seku mazināšanai” (turpmāk – Programma), nosakot tās virsmērķi, mērķus, uzdevumus, īstenošanas termiņu un piešķirto finansējumu.Apstiprinot rīkojuma projektu, Izglītības un zinātnes ministrija sadarbībā ar Veselības ministriju varēs īstenot un finansēt Programmu.Rīkojuma projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – Ministrija) ir izstrādājusi rīkojuma projektu saskaņā ar:1. Zinātniskās darbības likuma 13. panta otrās daļas 3. punktu, kas nosaka, ka Ministru kabinets apstiprina prioritāros zinātņu virzienus un valsts pētījumu programmas;
2. Zinātniskās darbības likuma 35. panta otro daļu, kas nosaka, ka valsts pētījumu programmu mērķus un uzdevumus nosaka attiecīgās nozaru ministrijas, konsultējoties ar Latvijas Zinātņu akadēmiju un Latvijas Zinātnes padomi. Ministrija vai citas nozaru ministrijas valsts pētījumu programmu projektu konkursa kārtībā var piešķirt valsts pētījumu programmu projektiem finansējumu no zinātnes finansēšanai piešķirtajiem valsts budžeta līdzekļiem. Valsts pētījumu programmu projektu konkursu organizē un īsteno Latvijas Zinātnes padome;
3. Ministru kabineta 2018. gada 4. septembra noteikumu Nr. 560 “Valsts pētījumu programmu projektu īstenošanas kārtība” (turpmāk – MK noteikumi) 4. punktu;
4. Ministru kabineta 2020. gada 12. marta rīkojums Nr. 103 ”Par ārkārtas situācijas izsludināšanu”;
5. Ministru kabineta 2020. gada 5. maija rīkojuma Nr. 239 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 1. punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai ierobežotu jaunā koronavīrusa izraisītās slimības Covid-19 izplatību, ar Ministru kabineta 2020. gada 12. marta rīkojumu Nr. 103 “Par ārkārtas situācijas izsludināšanu” līdz 2020. gada 9. jūnijam visā valsts teritorijā ir izsludināta ārkārtējā situācija. Programma ir izveidota, lai veiktu pētījumus un veidotu konkrētus risinājumus cīņai ar Covid-19 slimības izraisītajām sekām.Rīkojuma projekts ir izstrādāts, lai apstiprinātu Programmu un noteiktu tās virsmērķi, mērķus, uzdevumus, īstenošanas termiņu un finansējumu. Rīkojuma projekts dos iespēju uzsākt Programmas īstenošanu un tās projektu konkursa nolikuma izstrādi sadarbībā ar Latvijas Zinātnes padomi, secīgi izsludināt Programmas projekta pieteikumu atklāto konkursu, veikt projekta pieteikumu atlasi un noslēgt projekta īstenošanas līgumus, kā to paredz noteikumi. Programma kā valsts pasūtījums ir politikas īstenošanas līdzeklis, ar kura palīdzību tiks identificēti un pētīti tādi Latvijas ilgtspējai un attīstībai nozīmīgi jautājumi, kuru risināšanai ir nepieciešams fokusēt Latvijas zinātnisko institūciju darbu un noteikt zinātniskus uzdevumus. Ievērojot minēto, Programmas ietvaros tiks radītas zinātniskas prognozes Latvijai par tālākās rīcības scenārijiem 2020. gada rudenī, 2021. un 2022. gadā, tajā skaitā kā pārvarēt jaunus saslimšanas uzliesmojumus, kā rezultātā tiks radīti labvēlīgi apstākļi Latvijas ilgtspējīgas attīstības mērķu sasniegšanai un ekonomiskās izaugsmes stimulēšanai.Programmas tematiskajā ietvarā ir trīs virzieni (rīkojuma projekta 5.1., 5.2. un 5.3. apakšpunkti), kur katra virziena ietvaros tiks risināti konkrēti īstermiņam un vidējam termiņam nepieciešamie uzdevumi. Vienlaikus, īpaši ir izceltas informācijas un komunikāciju tehnoloģiju (IKT) un ekonomikas jomas, kuru devums būs cieši saistīts ar katru no tematiskajiem uzdevumiem (horizontāla ietekme).Programmas īstenošanai būs ietekme uz lielāku iekļaušanos Eiropas zinātnes telpā un tā atbilst Latvijas pozīcijai[[1]](#footnote-2). Horvātijas prezidentūras Eiropas Savienības Padomē izstrādātā rīcības plāna īstenošana ir koordinēta starptautiskās pētniecības un attīstības sadarbības iniciatīva. Šajā rīcības plānā “Eiropas pētniecības telpas aktivitātes cīņai pret koronavīrusa izraisīto Covid-19 pandēmiju” (*First ERAvsCorona Action Plan*[[2]](#footnote-3)) ir noteiktas 10 Eiropas prioritārās pētniecības un inovācijas aktivitātes. Programma sniegs tiešu ieguldījumu 5. aktivitātē – nodrošinot nacionālā finansējuma iesaisti P&A cīņai ar Covid-19 sekām, kā arī 9. aktivitātē, nodrošinot datu apmaiņu ar Eiropas Bioinformātikas institūtu.Rīkojuma projekts nosaka, ka Programmas virsmērķis ir ierobežot Covid-19 infekcijas slimības izplatību un aizsargāt iedzīvotājus, lai steidzami atjaunotu ekonomisko darbību un sociāli aktīvu ikdienas dzīvi, īstenojot inovatīvus augstas gatavības zinātniskus projektus.Rīkojuma projekts paredz, ka Programmas mērķi ir izstrādāt zinātniskas prognozes Latvijai par tālākās rīcības scenārijiem 2020. rudenī, 2021. un 2022. gadā, tajā skaitā kā pārvarēt jaunus saslimšanas uzliesmojumus, īstenojot pētījumus trīs tematiskajās jomās:1. veselības aprūpes un sabiedrības veselības risinājumi, tostarp jaunas metodes Covid-19 ārstēšanai un diagnostikai, jauni ārstniecības līdzekļi, faktoru izpēte, kas nosaka uzņēmību pret infekciju, slimības uzliesmojumus, ietekmē slimības diagnostiku, norisi un terapiju, pēcinfekcijas sekas, vīrusa klātbūtnes noteikšana ārējā vidē, un skartajā mājsaimniecībā esošajos istabas dzīvniekos, klīniskie, epidemioloģiskie un sabiedrības veselības pētījumi;2. inženiertehniskie risinājumi, tostarp cilvēka drošuma palielināšanai, infekciju slimības ātrai noteikšanai, individuālo aizsardzības līdzekļu izstrādei, testēšanai un sertificēšanai, attālināto pakalpojumu nodrošināšanai nozarēs un IKT izmantošanai izglītības procesā;3. tautsaimniecības un sabiedrības labklājības risinājumi, tostarp ekonomikas noturība pret epidēmijām un pandēmijām un pēckrīzes attīstības iespējas, kā arī sabiedrības uzvedības modeļi un psiholoģiskā noturība krīzes apstākļos, izglītības nozares un vērtību transformācija.Programma paredz 10 tematiskos uzdevumus, kuri noteikti rīkojuma projekta 6. punktā un kurus paredzēts īstenot desmit projektu veidā. Programma paredz arī kopīgus horizontālos uzdevumus, kuri noteikti rīkojuma projekta 7. punktā.Papildus projektu zinātniskajiem rezultātiem, kuri noteikti MK noteikumu 12. punktā, Programmas ietvaros ir paredzēti arī specifiskie rezultāti (definēti rīkojuma projekta 8. punktā):1. pierādījumos balstīts rīcībpolitikas rekomendāciju ekonomiskās atdeves novērtējums attiecībā uz potenciālo ieguvumu tautsaimniecības un sabiedrības izaugsmei (piemēram, ieguvumu sabiedrības veselības uzlabošanā, uzņēmējdarbības atsākšanā pēc krīzes, ietaupītie resursi no procesu efektivizācijas);2. izstrādāti vai pielāgoti lietotāju mērķa grupu vajadzībām atbilstoši digitālie risinājumi, ja to paredz projekta mērķi;8.3. citi specifiskie rezultāti atbilstoši katra tematiskā uzdevumā mērķim.Minētie Programmas specifiskie rezultāti kalpos kā konkrēti un tālāk izmantojami ieteikumi tālākajai rīcībpolitikas izstrādei un ar to saistīto lēmumu pieņemšanai.Programmas konceptuālais ietvars tika prezentēts sadarbībā ar Latvijas Zinātnes padomi un Latvijas Jauno zinātnieku apvienību Saeimas Izglītības, kultūras un zinātnes komisijas 2020. gada 21. aprīļa sēdē, kā arī apspriests Saeimas Budžeta un finanšu (nodokļu) komisijas 2020. gada 29. aprīļa sēdē. Programmas koncepts guva atbalstu abās sēdēs, kā arī rīkojuma projektā tika iestrādāti abu komisiju priekšlikumi programmas uzdevumu definēšanā. Saskaņā ar Zinātniskās darbības likuma 35. panta pirmo un otro daļu un noteikumu 3., 4. un 6. punktu, Programmu izstrādāja Ministrija, sadarbojoties ar tās izveidotu Programmas stratēģiskās vadības padomi (turpmāk – stratēģiskā padome), kuras funkcijas ir šādas: sniegt konsultatīvu atbalstu Ministrijai Programmas izstrādes un īstenošanas gaitā; sniegt priekšlikumus Programmas pilnveidei; izvērtēt Programmas sasniegtos rezultātus pēc tās pabeigšanas. Stratēģiskās padomes sastāvā ir pārstāvētas šādas institūcijas: Aizsardzības ministrija, Ekonomikas ministrija, Latvijas jauno zinātnieku apvienība, Latvijas Darba devēju konfederācija, Slimību profilakses un kontroles centrs, Latvijas Republikas Labklājības ministrija, Valsts kanceleja, Latvijas Republikas Veselības ministrija, Latvijas Republikas Vides aizsardzības un reģionālās attīstības ministrija, kā arī Latvijas Zinātņu akadēmija. Pirmā stratēģiskās padomes sēde norisinājās 2020. gada 11. maijā, kuras laikā tika saņemts konceptuāls atbalsts Programmai, un piedāvāti vairāki precizējumi, tajā skaitā par Programmas tematisko un horizontālo uzdevumu, kā arī programmas sasniedzamo rezultātu formulējumiem.Programma tiks īstenota ciešā sadarbībā ar Veselības ministriju un stratēģisko padomi, kā arī citām saistītām institūcijām un organizācijām atbilstoši programmas tematiskajiem uzdevumiem.Programmas īstenošanu var pagarināt līdz trīs mēnešiem, ja tas ir nepieciešams Programmas un tās projektu rezultātu nostiprināšanai un publiskošanai, bez papildu finansējuma piešķiršanas.  |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Veselības ministrija, stratēģiskā padome, Latvijas Zinātnes padome un Latvijas Zinātņu akadēmija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | Zinātniskās institūcijas un augstskolas, tajā skaitā tajās nodarbinātie; zinātnieki; studējošie un doktora zinātniskā grāda pretendenti, uzņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē administratīvo slogu. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 5 000 000 | 0 | 0 | 0 | 0 | 0 |
| 2.1. valsts pamatbudžets | 0 | 5 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -5 000 000 | 0 | 0 | 0 | 0 | 0 |
| 3.1. valsts pamatbudžets | 0 | -5 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 5 000 000 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējuma apmērs valsts pētījumu programmai 5 milj. *euro* apmērā ir noteikts, balstoties uz nepieciešamību katrā no identificētām jomām – veselības, inženiertehnisko risinājumu, sabiedrības un tautsaimniecības jomās – nodrošināt projektus konkrēto problēmu risināšanai. Kopā īstenojot šo valsts pētījumu programmu (turpmāk – VPP), tā ļautu jau 2020.gadā īstenot vismaz 10 konsorciju pētniecības projektus ar būtisku ietekmi, kuri ir tematiski sadalīti starp 3 jomām. Papildus, ir nepieciešams nodrošināt, ka vismaz 1 projekts horizontāli integrē kopīgā pretpandēmijas stratēģijā visu šīs VPP īstenoto projektu rezultātus, un tiek iegūtas jau agrīnas zinātnē balstītas rekomendācijas virsmērķa sasniegšanai. Programmas apmērs ir pietiekams, lai tam būtu nopietns iespaids uz Latvijas zinātnes kapacitātes nodrošināšanu, taču tas nepārsniedz to resursu, kuru īsā brīdī var mobilizēt īpaši svarīgu izdevumu risināšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. |
| 8. Cita informācija | Programmas īstenošanai 2020. gadam paredzēto finansējumu līdz 5 000 000 *euro* apmērā sedz no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”, ņemot vērā konkursa rezultātus. Saskaņā ar MK noteikumu 37.punktā noteikto, Ministrija plāno ne vairāk kā septiņus procentus no programmai paredzētā finansējuma novirzīt konkursa organizēšanas, tostarp ārvalstu zinātniskās ekspertīzes, programmas īstenošanas un administrēšanas izdevumu segšanai.Programmas īstenošanai paredzētā finansējuma piešķiršana atbalstīta ar Ministru kabineta 2020. gada 5. maija rīkojumu Nr. 239 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””.Programmas īstenošanai piešķirto kopējo finansējumu ir plānots sadalīt viena Programmas projektu pieteikumu konkursa ietvaros, pie nosacījuma, ja projektu pieteikumi novērtēti virs kvalitātes sliekšņa. Programmas īstenošanu bez papildu finansējuma piešķiršanas var pagarināt līdz trīs mēnešiem, ja tas ir nepieciešams programmas un tās projektu rezultātu nostiprināšanai un publiskošanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Programmas rīkojuma projekts publicēts Ministrijas mājaslapā. Programmas īstenošanas gaita ir plānots informēt sabiedrību par tās ietvaros radītajiem rezultātiem un ieteikti vismaz reizi mēnesī organizējot vebinārus, kur projektu īstenotāji dalīsies ar aktualitātēm katra projekta īstenošanas gaitā. Vienlaikus programmas mērķtiecīgai īstenošanai un Programmas uzdevumu ietvaros definēto problēmjautājumu, un ar to saistītās informācijas, efektīvai savstarpējai komunikācijai ir paredzēts organizēt sistemātiskas konsultācijas ar stratēģisko padomi. |
| 2. | Sabiedrības līdzdalība projekta izstrādē | Programmas tematiskais tvērums tika definēts ciešā sadarbībā ar zinātnes nozares pārstāvjiem, tostarp apkopojot informāciju (aptauja) par esošo kapacitāti Covid-19 izraisīto seku mazināšanai. Vienlaikus, kā minēts anotācijas I sadaļā Programmas uzdevumi tika definēti pēc Programmas koncepta apspriešanas Saeimas Izglītības, kultūras un zinātnes komisijas 2020. gada 21. aprīļa sēdē un Saeimas Budžeta un finanšu (nodokļu) komisijas 2020. gada 29. aprīļa sēdē. Programmas koncepts guva atbalstu abās sēdēs, kā arī rīkojuma projektā tika iestrādāti abu komisiju priekšlikumi programmas uzdevumu definēšanā. |
| 3. | Sabiedrības līdzdalības rezultāti | Šobrīd par rīkojuma projektu nav saņemti iebildumi vai priekšlikumi no sabiedrības pārstāvjiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Latvijas Zinātnes padome, zinātniskās institūcijas, augstskolas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektam nav ietekmes uz pārvaldes funkcijām un institucionālo struktūru. Saistībā ar rīkojuma projekta izpildi jaunu institūciju izveide, institūciju likvidācija vai reorganizācija nav paredzēta.Rīkojuma projekts tiks realizēts esošo cilvēkresursu ietvaros.  |
| 3. | Cita informācija | Nav. |

Izglītības un zinātnes ministre I. Šuplinska

L.F.Dreimane 67047970

lana.dreimane@izm.gov.lv

1. Informatīvais ziņojums par Eiropas pētniecības telpas aktivitātēm cīņai pret koronavīrusa izraisīto Covid-19 pandēmiju "Par Eiropas Savienības 2020.gada 7.aprīļa augsta līmeņa videokonferenci "Eiropas pētniecības un inovāciju atbilde uz notiekošo slimību uzliesmojumu, ko izraisījis jaunais koronavīruss" izskatāmajiem jautājumiem", kurš ir ticis izskatīts un pieņemts zināšanai 2020.gada 7.aprīļa Ministru kabineta sēdē. [↑](#footnote-ref-2)
2. https://ec.europa.eu/info/files/first-eravscorona-action-plan-short-term-coordinated-reseach-and-innovation-actions\_en [↑](#footnote-ref-3)